SPAISS6F1/Tourism_Softpower huggingface dataset:
สุรศักดิ์ พันธ์เจริญวรกุล
สุรศักดิ์ พันธ์เจริญวรกุล (เกิด 2 กันยายน พ.ศ. 2519) เป็นนักการเมืองชาวไทย ปัจจุบันดำรงตำแหน่งรัฐมนตรีว่าการกระทรวงการท่องเที่ยวและกีฬาและรองหัวหน้าพรรคภูมิใจไทย อดีตรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ในรัฐบาลอนุทิน ชาญวีรกูล อดีตรัฐมนตรีช่วยว่าการกระทรวงศึกษาธิการ ในรัฐบาลเศรษฐา ทวีสิน และรัฐบาลแพทองธาร ชินวัตร อดีตสมาชิกสภาผู้แทนราษฎรจังหวัดพระนครศรีอยุธยา
ประวัติ
สุรศักดิ์ เกิดเมื่อวันที่ 2 กันยายน พ.ศ. 2519 เป็นบุตรนายวีระชัย และสมทรง พันธ์เจริญวรกุล นายก อบจ.พระนครศรีอยุธยา มีพี่น้อง 5 คน อาทิ สมศรี ตันจรารักษ์ นายกเทศมนตรีตำบลลำตาเสา, สุวิมล พันธ์เจริญวรกุล อดีต สส.พระนครศรีอยุธยา และนภัสวรรณ พันธ์เจริญวรกุล ภรรยาร้อยโทปรีชาพล พงษ์พานิช ด้านครอบครัวสมรสกับนางอิสสริยา พันธ์เจริญวรกุล

สำเร็จการศึกษาระดับมัธยมศึกษาจากโรงเรียนอำนวยศิลป์ ประกาศนียบัตรวิชาชีพ จากมหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา วาสุกรี และ บริหารธุรกิจบัณฑิต สาขาการจัดการ จากมหาวิทยาลัยรังสิต
งานการเมือง
อดีตสมาชิกสภาองค์การบริหารส่วนจังหวัดพระนครศรีอยุธยา เขตอำเภอวังน้อย ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน แทนสุวิมล พี่สาว ซึ่งเป็นอดีต สส. พรรคไทยรักไทย ที่วางมือทางการเมือง

เขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลเศรษฐา ทวีสิน ในปี 2566 และในเดือนกันยายน พ.ศ. 2568 เขาได้รับการแต่งตั้งเป็นรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ในรัฐบาลอนุทิน
สมาชิกสภาผู้แทนราษฎร
สุรศักดิ์ พันธ์เจริญวรกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพระนครศรีอยุธยา สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพระนครศรีอยุธยา สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพระนครศรีอยุธยา สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพระนครศรีอยุธยา สังกัดพรรคภูมิใจไทย

เครื่องราชอิสริยาภรณ์

อ้างอิง
แหล่งข้อมูลอื่น
*นายสุรศักดิ์ พันธ์เจริญวรกุล , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายสุรศักดิ์ พันธ์เจริญวรกุล , สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายสุรศักดิ์ พันธ์เจริญวรกุล), ศูนย์ข้อมูลนักการเมืองไทย
วัดเกษมสุทธาราม
วัดเกษมสุทธาราม หรือ วัดท่าขาม ตั้งอยู่ที่ ตำบลท่าคอย อำเภอท่ายาง จังหวัดเพชรบุรี

ประวัติ
ตั้งแต่เริ่มก่อสร้าง จนถึงปัจจุบัน ในการก่อสร้างวัดเกษมสุทธาราม เริ่มเมื่อปี พ.ศ. 2484 โดยชาวบ้านในระแวกใกล้เคียง บ้านท่าขาม บ้านท่าต้นโพธิ์ บ้านวังขุนด่าน บ้านคอละออม ได้ทำการปลูกสร้างที่พักสงฆ์พออยู่อาศัย ชั่วคราวก่อน ต่อมาได้ทำการก่อสร้างกุฏิให้ถาวรขึ้นตามลำดับ และมีพระจำพรรษาอยู่หลายรูป ซึ่งมีพระทองใบ เป็นหัวหน้าที่พักสงฆ์ อยู่จำพรรษาได้ 2 พรรษา ต่อมาโดยมีนายเกตุ อ่วมศิริ และกรรมการของวัด ได้

ไปนิมนต์พระอธิการชิน พุทฺธสโร ซึ่งอยู่วัดโตนดหลวง มาเป็นเจ้าอาวาสเมื่อปี พ.ศ. 2487

ทำการก่อสร้างกุฏิ เมื่อปีพ.ศ. 2489
หลังจากหลวงพ่อชินมาอยู่แล้ว นายเกตุ อ่วมศิริ ซึ่งเป็นเจ้าของที่ดินในขณะนั้น ได้ถวายที่ดินโอนให้เป็นกรรมสิทธิ์ของวัด เมื่อ พ.ศ. 2499

และทำเรื่องขอสร้างวัด ได้รับอนุญาตให้เป็นวัด เมื่อปี พ.ศ. 2500

และปิดทองผูกพัทธสีมา เมื่อปี พ.ศ. 2502

หลวงพ่อชิน อยู่จำพรรษาได้ประมาณ 18 พรรษา และมรณภาพ เมื่อวันที่ 7 มกราคม พ.ศ. 2505 โดยมีอายุ 53 ปี พรรษา 33 เป็นเจ้าอาวาสอยู่ที่วัดเกษมสุทธาราม 18 พรรษา
ต่อมาเมื่อเจ้าอาวาสว่างลง คณะกรรมการวัด และชาวบ้านได้พร้อมใจกันกับเจ้าคณะอำเภอท่ายาง ได้ตั้งพระภิกษุเทื้อน ซึ่งเป็นพระลูกวัดอยู่ในขณะนั้น เป็นเจ้าอาวาส และได้เป็นเจ้าอาวาสจนถึง พ.ศ. 2515 พระอธิการเทื้อนก็ได้ลาสิกขาออกไป เจ้าคณะอำเภอ และ ชาวบ้าน ได้พร้อมใจกันตั้ง

พระภิกษุปลด ขันธิโก ซึ่งเป็นพระลูกวัดอยู่ในขณะนั้นเป็นเจ้าอาวาส ได้เป็นเจ้าอาวาสมาจนได้พระครูชั้นโท ในพระราชทินนามว่า (พระครูขันติวัชรคุณ) และได้ลาสิกขาเมื่อปี พ.ศ. 2540
ต่อจากนั้นชาวบ้านก็ได้พร้อมใจกันไปรับ

พระไพโรจน์ จิรวิโรจโน และได้รับการแต่งตั้งเป็นเจ้าอาวาสเมื่อปี พ.ศ. 2540 จนถึงปัจจุบัน และได้รับพระราชทานสมณศักดิ์ที่ พระครูประสิทธิ์พัชรสารเมื่อวันที่ 5 ธันวาคม พ.ศ. 2545
สถานที่ใกล้เคียง
โรงเรียนวัดท่าขาม (สะเทื้อนราษฎร์อุปถัมภ์)

อ้างอิง
* สำนักปฏิบัติธรรมประจำจังหวัดดีเด่น " วัดเกษมสุทธาราม จ.เพชรบุรี " 
* วัดเกษมสุทธาราม(วัดท่าขาม)

แหล่งข้อมูลอื่น
* เว็บไซต์ของวัดเกษมสุทธาราม(วัดท่าขาม)
ราซาซายัง
ราซาซายัง ( ) ในอินโดนีเซียใช้ชื่อว่า ราซาซายาเง ( ) เป็นเพลงพื้นเมืองมลายู ที่นิยมขับร้องในประเทศมาเลเซีย ประเทศอินโดนีเซีย และประเทศสิงคโปร์ คำร้องนำมาจากบทกวีพื้นบ้านปันตุน

ทั้งมาเลเซียและอินโดนีเซียต่างอ้างว่าเพลงราซาซายังเป็นมรดกทางวัฒนธรรมของตน จึงก่อให้เกิดข้อโต้แย้งกันอยู่เสมอ โดยฝ่ายอินโดนีเซียกล่าวอ้างว่าเป็นเพลงพื้นเมืองของหมู่เกาะโมลุกกะ เมื่อ ค.ศ. 2007 คณะกรรมการส่งเสริมการท่องเที่ยวมาเลเซียได้ใช้เพลงนี้ประกอบภาพยนตร์โฆษณาส่งเสริมการท่องเที่ยว และถูกกระทรวงการท่องเที่ยวของอินโดนีเซียโต้แย้ง ปัจจุบันได้มีการประนีประนอม โดยระบุว่าเพลงนี้เป็นส่วนหนึ่งของวัฒนธรรมภูมิภาคมลายู (Nusantara)
เนื้อร้อง
{| cellpadding=6
!เนื้อร้องภาษามลายู 
!แปลภาษาอังกฤษ
!แปลภาษาอังกฤษแบบกลอน
|- style="vertical-align:top; white-space:nowrap;"
|
Rasa sayang, hey! 
Rasa sayang sayang, hey! 
Hey, lihat nona jauh, 
Rasa sayang sayang, hey!

Buah cempedak di luar pagar, 
Ambil galah tolong jolokkan; 
Saya budak baru belajar, 
Kalau salah tolong tunjukkan.

Pulau pandan jauh ke tengah, 
Gunung daik bercabang tiga; 
Hancur badan di kandung tanah, 
Budi yang baik dikenang juga.

Dua tiga kucing berlari, 
Mana sama si kucing belang; 
Dua tiga boleh ku cari, 
Mana sama adik seorang.
Pisang emas dibawa berlayar, 
Masak sebiji di atas peti; 
Hutang emas boleh dibayar, 
Hutang budi dibawa mati.

|
I've got that loving feeling, hey! 
I've got that loving feeling, hey! 
See that girl in the distance, 
I've got that loving feeling hey!

The cempedak fruit is outside the fence, 
Take a pole and poke it down; 
I'm just a child trying to learn, 
So if i'm wrong then please tell me.

Pandan Island far in midst, 
With the three peaked Mount Daik; 
While the body decomposes in earth, 
Good deeds remain to be remembered.
Two or three cats are running around, 
With the striped one which can vie; 
Two or three I can find, 
Which girl can compare with you.

Pisang emas brought on a sailing trip, 
One ripens on a box; 
If gold is owed, it can be repaid, 
But if it is gratitude, it is carried to the grave.

|
I've got that loving feeling, hey! 
I've got that loving feeling, hey! 
See that girl in the distance, 
I've got that loving feeling hey!

Where cempedak tree grows without the fence, 
Go prod them gently with a stake; 
A youthful learner I, so hence, 
Be please to point out each mistake.
The Pandan Isle is far from land, 
Have three peaks does the Daik Mountain; 
Though the self has rot in the sand, 
The good deeds are never forgotten.

Two or three cats are running around, 
The cat with stripes is the one superior; 
Two or three (gals) can be easily found, 
But not the same as having you, my dear.

With golden plantains sail away, 
Whilst on a chest lies one that’s ripe; 
The debts of gold we can repay, 
But debts of kindness last through life. 
|}

อ้างอิง

แหล่งข้อมูลอื่น
* Malaysian Tourism advertisement with Rasa Sayang in the background
จิมมี ฮาร์ต
เจมส์ เรย์ ฮาร์ต (James Ray Hart; ) หรือที่รู้จักกันดีในนาม จิมมี ฮาร์ต (Jimmy Hart) เป็นผู้จัดการและผู้จัดการส่วนตัวนักมวยปล้ำอาชีพและนักดนตรีชาวอเมริกัน ทำงานให้กับWWE

ผลงานแชมป์ความสำเร็จ
*American Wrestling Association
**AWA Southern Heavyweight Championship (1 time) 
*Cauliflower Alley Club
**Manager's Award (2015)
*Pro Wrestling Illustrated
**Manager of the Year (1987, 1994)
*World Class Wrestling Association
**Hall of Fame (2006)
*World Wrestling Entertainment
**WWE Hall of Fame (Class of 2005)
*Wrestling Observer Newsletter awards
**Manager of the Year (1983)
**Best on Interviews (1984)

อ้างอิง

แหล่งข้อมูลอื่น
วัดปรีดาราม
วัดปรีดาราม (ยายส้ม) เป็นวัดราษฎร์ สังกัดคณะสงฆ์หนกลาง ภาค 14 สร้างขึ้นเมื่อ พ.ศ. 2444 โดยคุณยายส้ม ได้บริจาคที่ดินในการสร้างวัด พร้อมญาติโยมในบริเวณนั้น เมื่อสร้างขึ้นในตอนแรกได้ตั้งชื่อว่า "วัดยายส้ม" ต่อมาภายหลังเปลี่ยนชื่อวัดเป็น "วัดปรีดาราม"

เจ้าอาวาส
วัดปรีดาราม มีเจ้าอาวาสปกครองวัดมาแล้วดังนี้
{| class="wikitable"
|-
! ลำดับ !! รายนาม !! ปีที่ดำรงตำแหน่ง !! หมายเหตุ
|-
| 1 || พระอาจารย์ฮะ || - || 
|-
| 2 || พระอาจารย์มา || - ||
|-
| 3 || พระอาจารย์จู || - || 
|-
| 4 || พระอาจารย์บู๊ || - || 
|-
| 5|| พระอาจารย์พัด || - ||
|-
| 6 || พระอธิการเจิม วิสุทฺธิญาโณ ||-|| 
|-
| 7 || พระครูสถิตโชติคุณ (ไสว ฐิตวณฺโณ) || - 2543 || 
|-
| 8 || พระราชปริยัติโมลี (โสภา เขมสรโณ ป.ธ.9) || 2543-2544 || (วัดพระงาม) รักษาการ
|-
| 9 || พระครูเกษมสาธุวัฒน์ (สมชาย สุภาจาโร) || 2544-ปัจจุบัน || 
|}
แจ่วบอง
แจ่วบอง ( ) เป็นซอสพริกรสเผ็ดหวานใน อาหารลาว, อาหารไทย-อีสาน ทำด้วยพริก ข่า และส่วนผสมสมุนไพรอื่น ๆ ที่หาได้ทั่วไปใน ประเทศลาว และ ภาคอีสาน แจ่วบองบางตำรับผสมหนังควายลงไปด้วย แจ่วบองใช้เป็นเครื่องจิ้มกินกับข้าวเหนียว ผักสดหรือนึ่ง ใช้เป็นเครื่องปรุงรสสำหรับอาหารว่างของชาวลาว และ ชาวภาคอีสานที่เรียกว่า ไคแผ่น ซึ่งเป็นอาหารขึ้นชื่อของลาว และ ภาคอีสาน บางส่วน แจ่วบองสามารถเก็บไว้ได้นานโดยไม่เน่าเสียง่าย

อ้างอิง

แหล่งข้อมูลอื่น

* แจ่วบอง
รายชื่อโบราณสถานในจังหวัดกระบี่
เนื้อหาอาจเข้าข่ายละเมิดลิขสิทธิ์ของกรมศิลปากร ในเบื้องต้นให้ลบพิกัดโบราณสถานออกทั้งหมด

|}

แหล่งข้อมูลอื่น
พิพิธภัณฑ์อิสราเอล
พิพิธภัณฑ์อิสราเอล ( ) เป็นพิพิธภัณฑสถานแห่งชาติอิสราเอล สถาปนาขึ้นเมื่อ ค.ศ. 1965 และตั้งอยู่บนเขาในตำบลกีวัตรัม (Givat Ram) ใกล้กับนครเยรูซาเลม อาคารพิพิธภัณฑ์นั้นอยู่ถัดจากพิพิธภัณฑ์ไบเบิลแลนส์ (Bible Lands Museum), วิทยาเขตโบราณคดีแห่งชาติอิสราเอล (National Campus for the Archaeology of Israel), รัฐสภาอิสราเอล (Knesset), ศาลสูงสุดแห่งอิสราเอล (Israeli Supreme Court) และมหาวิทยาลัยฮีบรูเยรูซาเลม (Hebrew University of Jerusalem) ในบริเวณพิพิธภัณฑ์ยังมีกุฏิคัมภีร์ (Shrine of the Book) ซึ่งออกแบบขึ้นอย่างมีเอกลักษณ์ และเป็นที่เก็บม้วนกระดาษเดดซี (Dead Sea Scrolls) กับบรรดาศิลปวัตถุที่ได้มาจากป้อมมาซาดา (Masada)

ระเบียงภาพ
ไฟล์:Jerusalem Schrein des Buches BW 1.JPG|กุฏิคัมภีร์
ไฟล์:Jerusalem Modell BW 2.JPG|แบบจำลองวัดพระเจ้าเฮโรด

แหล่งข้อมูลอื่น

* พิพิธภัณฑ์อิสราเอล
วัดสำปะซิว
วัดสำปะซิว (คาตากานะ: ワット・サンパシウ; ) ตั้งอยู่ที่ตำบลสนามชัย อำเภอเมืองสุพรรณบุรี จังหวัดสุพรรณบุรี เป็นที่รู้จักในฐานะวัดที่มีภาพจิตรกรรมฝาผนังที่เขียนถึงตัวละครการ์ตูนญี่ปุ่นเรื่อง โดราเอม่อน ปรากฏขึ้นที่อุโบสถวัด เช่น โดเรม่อนตกกระทะทองแดง, โดเรม่อนเฝ้าพระพุทธเจ้า, โดเรม่อนเล่นน้ำ และโนบิตะตกนรก ซึ่งสร้างสรรค์ภาพขึ้นโดยรักเกียรติ เลิศจิตรสกุล โดยมีภาพตัวละครดังกล่าวที่เขียนขึ้นที่วัดแถวธาร ตำบลบ้านซ่อง อำเภอพนมสารคาม จังหวัดฉะเชิงเทรา ที่เขียนภาพโดยศิลปินคนเดียวกัน ซึ่งทีมงานถ่ายทำสารคดีจากประเทศญี่ปุ่นได้เดินทางมาถ่ายทำเรื่องราวที่น่าสนใจเหล่านี้ในเวลาต่อมา
ทั้งนี้ พระมหาอนันต์ กุสลาลงกาโร ซึ่งเป็นเจ้าอาวาสที่ทราบในภายหลังก็เข้าใจว่าผู้วาดมีเจตนาดี ด้วยการสอดแทรกหลักธรรมะ เพื่อสร้างความน่าสนใจให้กับเด็กที่มาเยี่ยมชม ทาง วิศรุต อินแย้ม ซึ่งเป็นผู้อำนวยการการท่องเที่ยวของจังหวัดสุพรรณบุรี เข้าใจว่าผู้สร้างสรรค์คงมีกุศโลบายสร้างปริศนาธรรมเพื่อสอดแทรกหลักธรรมะด้านการทำดีได้ดี ทำชั่วได้ชั่ว โดยภาพดังกล่าวสร้างความน่าสนใจต่อผู้เข้าชมเป็นอย่างมาก
ประวัติ
จากบันทึกประวัติศาสตร์ และจากการเล่าขานสืบต่อกันมา ระบุว่า เดิมเป็นวัดเก่าแก่ สร้างขึ้นเมื่อ พ.ศ. 1857 ในสมัยอยุธยาตอนต้น ด้วยพื้นที่ราว 20 ไร่ จากนั้น ใน พ.ศ. 1860 วัดแห่งนี้ก็ได้รับพระราชทานวิสุงคามสีมา วัดแห่งนี้ได้รับการบันทึกและเล่าสืบต่อกันมาว่าเคยเป็นวัดร้าง ต่อมา กองทัพแห่งสมเด็จพระนเรศวรมหาราช ได้มาพัก ณ ที่แห่งนี้เพื่อตรวจบัญชีว่าคงเหลือทหารเหลืออยู่ในกองทัพอยู่เป็นจำนวนกี่นาย โดยในสมัยนั้นเรียกว่า สางบัญชี และในภายหลัง จึงได้มีการบูรณะวัดแห่งนี้ขึ้นพร้อมกับให้ชื่อวัดว่า วัดสางบัญชี ก่อนที่จะแผลงมาเป็นวัดสำปะซิวในปัจจุบัน
ปัจจุบัน วัดสำปะซิวเป็นวัดที่รู้จักกันในฐานะของวัดที่มีภาพจิตรกรรมฝาผนัง ซึ่งมีภาพของโดราเอมอน ตลอดจนแองกรีเบิร์ดส์ และเบ็นเท็นซ่อนอยู่ ซึ่งได้รับความสนใจจากเด็ก ๆ เป็นอย่างมาก

อ้างอิง

ดูเพิ่ม
* รายชื่อวัดในจังหวัดสุพรรณบุรี
* วัดแถวธาร
* โดเรม่อน

แหล่งข้อมูลอื่น
* ฮือฮา! วัดสำปะซิว วาดรูปฝาผนังโดราเอมอน โนบิตะ
* ฮือฮา! วัดสำปะซิว วาดโดเรมอนบนผนังสอนธรรม
วัดศรีอุบลรัตนาราม
วัดศรีอุบลรัตนาราม เดิมชื่อ วัดศรีทอง เป็นพระอารามหลวงชั้นตรี ชนิดสามัญ สังกัดคณะสงฆ์ธรรมยุติกนิกาย เป็นที่ประดิษฐานพระพุทธรูปคู่บ้านคู่เมือง คือ พระแก้วบุษราคัม

วัดตั้งอยู่ด้านทิศใต้ของศาลากลางจังหวัดอุบลราชธานี บนถนนอุปราช วัดนี้มีพระอุโบสถที่สร้างตามแบบพระอุโบสถวัดเบญจมบพิตรดุสิตวนารามราชวรวิหาร กรุงเทพมหานคร

ประวัติ
วัดศรีอุบลรัตนารามสร้างเมื่อปีเถาะ พ.ศ. 2398 ตรงกับ ร.ศ. 74 เป็นปีที่ 5 แห่งรัชกาลพระบาทสมเด็จพระจอมเกล้าเจ้าอยู่หัว รัชกาลที่ 4 แห่งราชวงศ์จักรี โดยเป็นวัดธรรมยุตแห่งที่ 2 ของภาคอีสาน ต่อจากวัดสุปัฏนารามวรวิหาร สถานที่ตั้งวัด เดิมเป็นสวนของเจ้าอุปฮาดโท (ต้นตระกูล ณ อุบล) มีศรัทธาบริจาคที่ดินประมาณ 25 ไร่ สำหรับสร้างวัดของสงฆ์ธรรมยุติกนิกาย โดยระหว่างการถวายที่ดินต่อหน้าพระเถระ ยกให้เป็นสมบัติในศาสนาพุทธเพื่อเป็นที่ตั้งวัด ในยามราตรีของวันนั้น เกิดนิมิตประหลาดขึ้น คือมีแสงสว่างพวยพุ่งขึ้นเป็นสีเหลืองทองภายในบริเวณสวนนั้น จึงได้ถือนิมิตมงคลนี้ ตั้งชื่อวัดว่า "วัดศรีทอง"
ฝ่ายคณะสงฆ์มีท่านเทวธัมมี (ม้าว) ได้เข้ามาดำรงตำแหน่งเป็นเจ้าอาวาสรูปแรก เริ่มก่อสร้างกุฏิ วิหาร ศาลการเปรียญ เมื่อปี พ.ศ. 2398 ตามประวัติท่านเทวธัมมี ได้ไปรับการศึกษาพระปริยัติธรรมที่กรุงเทพฯ ตั้งแต่เป็นสามเณร และได้เป็นสัทธิวิหาริกของพระบาทสมเด็จพระจอมเกล้าเจ้าอยู่หัวเมื่อครั้งผนวช จึงได้ถือลัทธิธรรมยุติกนิกายสืบสายมาตั้งคณะธรรมยุติกนิกายที่วัดสุปัฏนารามวรวิหาร ซึ่งเป็นวัดธรรมยุติกนิกายแห่งแรกในภาคอีสาน โดยมีท่านพันธุโล (ดี) เป็นเจ้าอาวาสรูปแรก ดังนั้น ท่านเทวธัมมี จึงถือว่าเป็นพระเถระที่มีศักดิ์ใหญ่ เป็นที่เคารพยำเกรงของบรรดาเหล่าพระภิกษุสามเณร ข้าราชการ ตลอดจนประชาชนทั้งหลายในสมัยนั้น
ต่อมาในปี พ.ศ. 2511 พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ เสด็จมาประกอบพิธีฉลองสมโภชฝังลูกนิมิตร และยกช่อฟ้าพระอุโบสถวัดศรีอุบลรัตนาราม จึงได้ทูลเกล้าถวายพระอุโบสถหลังนี้ ให้อยู่ในพระอุปถัมภ์ของสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี และทรงขอพระราชทานพระบรมราชานุญาต เปลี่ยนชื่อจากวัดศรีทองเป็น "วัดศรีอุบลรัตนาราม" ตามนามขององค์อุปถัมภ์
วัดศรีอุบลรัตนาราม เคยเป็นที่บรรพชาอุปสมบทของพระเถระผู้ใหญ่ทั้งฝ่ายคันธุระและวิปัสนาธุระหลายรูป มีพระอุบาลีคุณูปมาจารย์ (จันทร์ สิริจนฺโท), สมเด็จพระมหาวีรวงศ์ (อ้วน ติสฺโส), พระอาจารย์ทา โชติปาโล, พระอาจารย์เสาร์ กนฺตสีโล, พระอาจารย์มั่น ภูริทตฺโต, พระปัญญาพิศาลเถร (หนู ฐิตปญฺโญ), สมเด็จพระมหามุนีวงศ์ (สนั่น จนฺทปชฺโชโต), พระพรหมมุนี (บู่ สุจิณฺโณ) เป็นต้น
วัดแห่งนี้ยังเคยใช้เป็นสถานที่จัดทำน้ำอภิเษกของมณฑลอุบลและจังหวัดอุบลราชธานี สำหรับพระราชพิธีบรมราชาภิเษกของพระมหากษัตริย์ไทย จำนวน 3 ครั้ง ครั้งแรกในพระราชพิธีบรมราชาภิเษกสมโภชในรัชกาลที่ 6 เมื่อ พ.ศ. 2454 ครั้งที่ 2 ในพระราชพิธีบรมราชาภิเษกรัชกาลที่ 7 เมื่อ พ.ศ. 2468 และครั้งที่ 3 ในพระราชพิธีบรมราชาภิเษกรัชกาลที่ 9 เมื่อ พ.ศ. 2493

อ้างอิง
จังหวัดแกบ
แกบ ( ; ) เป็นจังหวัดที่อยู่ทางตะวันออกเฉียงใต้ของประเทศกัมพูชา แบ่งเป็น 2 อำเภอ คือแกบและฎ็อมนักจองเออ ห่างจากกรุงพนมเปญไปทางตะวันตกเฉียงใต้ 164 กิโลเมตร อยู่ห่างจากจังหวัดเกียนซางของประเทศเวียดนามไม่กี่กิโลเมตร แกบเป็นจังหวัดที่มีประชากรน้อยเพียง 40,280 คน และเป็นจังหวัดที่เล็กที่สุดของประเทศ
พื้นที่จังหวัดแกบเป็นส่วนหนึ่งของบริเวณกำปอตในสมัยที่เป็นอาณานิคมของฝรั่งเศส ต่อมาเมืองแกบได้รับการก่อตั้งขึ้นเมื่อ พ.ศ. 2451 ในชื่อแก็ป-ซูร์-แมร์ ( ) โดยเป็นเมืองพักตากอากาศที่มีชื่อเสียงสำหรับชาวฝรั่งเศสและชาวกัมพูชาชั้นสูงระหว่างปี พ.ศ. 2443–2503 มีหมู่บ้านแบบฝรั่งเศสเป็นจำนวนมากซึ่งเก่าและโทรมลง แต่ก็กำลังพัฒนาขึ้นใหม่อย่างช้า ๆ อิทธิพลในสมัยอาณานิคมเห็นได้ชัดเจนทั้งทางสถาปัตยกรรมและอาหาร แกบยังขาดแคลนโครงสร้างภายในอีกหลายอย่าง ใน พ.ศ. 2550 เพิ่งมีการนำไฟฟ้าจากประเทศเวียดนามเข้ามาใช้ ในช่วงที่เขมรแดงครองอำนาจ สิ่งก่อสร้างในสมัยที่เป็นอาณานิคมของฝรั่งเศสจำนวนมากถูกทำลาย พระนโรดม สีหนุได้สร้างบ้านพักตากอากาศไว้ที่เมืองนี้ แต่ไม่เคยได้ประทับ
กถูกทำลาย พระนโรดม สีหนุได้สร้างบ้านพักตากอากาศไว้ที่เมืองนี้ แต่ไม่เคยได้ประทับและยังคงว่างเปล่า เดิมแกบมีฐานะเป็นเขตเทศบาล ต่อมาในวันที่ 22 ธันวาคม พ.ศ. 2551 จึงได้ยกฐานะขึ้นเป็นจังหวัด
แกบมีถนนเชื่อมต่อกับจังหวัดกำปอต หาดเป็นป่าชายเลนและหาดหิน (ต่างจากหาดจังหวัดพระสีหนุที่เป็นหาดทรายขาว) มีเกาะอยู่ใกล้ ๆ จำนวนมาก เช่นเกาะตวนซาย แกบมีชื่อเสียงด้านอาหารทะเลโดยเฉพาะปู

การแบ่งเขตการปกครอง
{| class="wikitable sortable"
!#
!ชื่อ
!อังกฤษ
!เขมร
!หน่วยการปกครอง
!Geocode
|-
|1
|ฎ็อมนักจองเออ
|Damnak Chang'aeur
|ដំណាក់ចង្អើរ
|อำเภอ (สฺรุก, ស្រុក)
|2301
|-
|2
|แกบ
|Kaeb
|កែប
|เทศบาล (กฺรุง, ក្រុង)
|2302
|}
เกาะ
เกาะตวนซาย ( ) อยู่ห่างจากแกบไปทางตะวันตกเฉียงใต้ 4.5 กิโลเมตร นักท่องเที่ยวนิยมเดินทางไปยังเกาะที่มีหาดทรายขาว มีปะการัง สัตว์ทะเล ชื่อของเกาะตวนซายมาจากคำว่ารุมซาย เจ้าชายสกอเรียชได้นำกองทัพของพระองค์ข้ามทะเลไปยังเกาะที่อยู่ตรงข้ามกับแกบ เมื่อกองทัพเคลื่อนออกไป เกาะนี้จึงชื่อว่ารุมซาย และในปัจจุบันเรียกตวนซาย คนที่อยู่บนเกาะนี้ก่อน พ.ศ. 2518 เรียกเกาะนี้ว่าเกาะอันไต แต่ไม่ทราบความหมาย ในสมัยสังคมราษฎร์นิยม เกาะนี้เป็นที่อยู่ของนักโทษการเมือง สิ่งก่อสร้างที่ใช้คุมขังนักโทษถูกทำลายในสมัยสงคราม ปัจจุบันมีคนอยู่บนเกาะเพียง 7 ครอบครัว ดำรงชีพด้วยการประมงและปลูกมะพร้าว

อ้างอิง
ตรุษญี่ปุ่น
ตรุษญี่ปุ่น หรือ โชงัตสึ ( ) เป็นหนึ่งในเทศกาลประจำปีที่สำคัญที่สุดของญี่ปุ่น โดยตรุษญี่ปุ่นมีการเฉลิมฉลองตั้งแต่ ค.ศ. 1873 ตามปฏิทินเกรโกเรียน ตรงกับวันที่ 1 มกราคมของทุกปี ส่วนก่อน ค.ศ. 1872 เทศกาลดั้งเดิมในตรุษญี่ปุ่นฉลองในวันแรกของปีในปฏิทินเท็มโปสมัยใหม่ ซึ่งเป็นปฏิทินสุริยจันทรคติทางการอันสุดท้าย

ด้วยประเพณีอันเป็นเอกลักษณ์ และมีการเฉลิมฉลองมาหลายศตวรรษแล้ว เนื่องจากความสำคัญของวันหยุดและการเตรียมการที่ต้องมี วันก่อนหน้าตรุษญี่ปุ่นจึงค่อนข้างยุ่ง โดยเฉพาะอย่างยิ่ง วันก่อนวันตรุษ ซึ่งรู้จักกันว่า โอมิโซกะ
ประวัติ
ก่อนสมัยเมจิ วันที่ของวันตรุษญี่ปุ่นนั้นอิงปฏิทินจันทรคติจีน เช่นเดียวกับตรุษจีน เกาหลีและญวนร่วมสมัย อย่างไรก็ดี ใน ค.ศ. 1873 ห้าปีหลังการปฏิรูปเมจิ ญี่ปุ่นได้รับเอาปฏิทินเกรโกเรียนมาใช้ และวันที่ 1 มกราคมได้กลายมาเป็นวันตรุษทั้งอย่างเป็นทางการและทางวัฒนธรรม

ทาการาบูเนะ
 ]]

ในช่วงสามวันแรกของปีใหม่ กล่าวกันว่าเจ็ดเทพเจ้าโชคลาภนำทางผ่านสรวงสวรรค์ไปยังท่าเรือของมนุษย์ด้วยเรือทาการาบูเนะ หรือเรือมหาสมบัติ ภาพเรือเป็นส่วนสำคัญของการเฉลิมฉลองปีใหม่ตามประเพณีของชาวญี่ปุ่น

ปีใหม่จันทรคติญี่ปุ่น
ในบางภูมิภาคของประเทศญี่ปุ่น เช่น จังหวัดโอกินาวะและหมู่เกาะอามามิในจังหวัดคาโงชิมะ เคยฉลองปีใหม่จันทรคติในวันแรกของปฏิทินจันทรคติ (ประมาณวันแรกของฤดูใบไม้ผลิในเดือนกุมภาพันธ์ตามปฏิทินเกรกอรี) ปัจจุบัน แทบไม่ค่อยพบผู้ฉลองปีใหม่จันทรคติ เนื่องจากปีใหม่จัดให้อยู่ในวันที่ 1 มกราคม

อ้างอิง

แหล่งข้อมูลอื่น
*
วาฮากา
วาฮากา ( ) หรือ โออาฆากาเดฆัวเรซ ( ) เมืองที่ใหญ่ที่สุดและเป็นเมืองหลวงของรัฐวาฮากา รัฐมีพื้นที่ 85.48 ตารางกิโลเมตร (32,820.2 ตารางไมล์) เมืองมีประชากร 593,522 คน (ค.ศ. 2010)

อ้างอิง
วัดเขายี่สาร
วัดเขายี่สาร ตั้งอยู่ที่ตำบลยี่สาร อำเภออัมพวา จังหวัดสมุทรสงคราม เป็นวัดที่ตั้งอยู่บริเวณภูเขาลูกเดียวของจังหวัด ภายในวัดมีวิหารพระพุทธบาท 4 รอย สร้างในสมัยอยุธยาตอนปลาย บานประตูเป็นไม้จำหลักเป็นรูปลายก้านขด กับลายสาน พระอุโบสถ มีลายปูนปั้นสวยงาม ส่วนบนยอดเขา เป็นที่ประดิษฐานพระพุทธไสยาสน์ ที่พระบาทมีเพียง 9 นิ้ว ว่ากันว่า นิ้วที่ 10 อยู่ที่วัดใหญ่สุวรรณาราม จังหวัดเพชรบุรี เพราะที่นั่นมีพระพุทธรูปที่มีพระบาท 11 นิ้ว นับเป็นสิ่งศักดิ์สิทธิ์ที่ชาวบ้านให้ความนับถืออย่างมาก นอกจากนี้ในบริเวณวัด ยังมีพิพิธภัณฑ์บ้านยี่สาร ที่จัดแสดงวิถีชีวิตของชาวบ้านยี่สารอีกด้วย

อ้างอิง
ธรณีสงฆ์
ธรณีสงฆ์ (ทอ-ระ-นี-สง) หมายถึง ที่ดินที่เป็นของวัด มักใช้ซ้อนว่า ที่ธรณีสงฆ์ ที่ธรณีสงฆ์ไม่ใช่ที่ซึ่งเป็นวัดหรือบริเวณวัด แต่เป็นที่ดินซึ่งพุทธศาสนิกชนผู้มีใจศรัทธายกให้เป็นของวัด ถือเป็นสมบัติเป็นกรรมสิทธิ์ของวัด ซึ่งวัดจะได้รับผลประโยชน์จากที่ดินนั้น ที่ธรณีสงฆ์นั้นผู้ใดจะเข้ายึดครองหรือจะโอนกรรมสิทธิ์ให้ผู้ใดไม่ได้ นอกจากจะมีการออกพระราชบัญญัติเวนคืนเท่านั้น
ที่ธรณีสงฆ์ หรือ ที่ดินของวัด ถือเป็นสาธารณสมบัติ เป็นกรรมสิทธิ์ของวัด ซึ่งตามพระราชบัญญัติลักษณะปกครองคณะสงฆ์ ร.ศ.121 เดิม ห้ามโอนกรรมสิทธิ์โดยเด็ดขาด ในปัจจุบันสามารถโอนกรรมสิทธิ์ได้ โดยตรากฎหมายเป็นพระราชบัญญัติเวนคืน และเป็นไปเพื่อการสาธารณประโยชน์ เช่น ด้านการคมนาคม การชลประทาน การทำนิติกรรมใดๆ อันจะทำให้เกิดการเปลี่ยนแปลงของกรรมสิทธิ์เกี่ยวกับที่ธรณีสงฆ์จะตกเป็นโมฆะทั้งหมด การครอบครองปรปักษ์ก็ไม่ทำให้ได้มาซึ่งกรรมสิทธิ์ในที่ธรณีสงฆ์

ดูเพิ่ม
* กัลปนา

อ้างอิง
นักโภชนาการ
นักโภชนาการ ( ) เป็นบุคคลผู้ให้คำแนะนำว่าด้วยสาระของผลกระทบอาหารและสารอาหารต่อสุขภาพ มีคำเรียกอาชีพดังกล่าวแตกต่างกันไปในแต่ละประเทศ สภาพการจ้างงานและบริบท ตัวอย่างมีทั้ง นักวิทยาศาสตร์สารอาหาร นักโภชนาการสาธารณสุข นักกำหนดอาหาร-นักโภชนาการ นักโภชนาการคลินิก และนักโภชนาการกีฬา
บ้างใช้คำว่า "นักกำหนดอาหาร" (dietitian) กับ "นักโภชนาการ" ว่ามีพื้นฐานใช้แทนกันได้ อย่างไรก็ดี ในหลายประเทศและเขตอำนาจ ชื่อ "นักโภชนาการ" ไม่อยู่ใต้บังคับแห่งระเบียบวิชาชีพ ผู้ใดก็อาจเรียกตนเองว่าผู้เชี่ยวชาญด้านโภชนาการได้แม้จะศึกษาด้วยตนเองทั้งหมด ในรัฐส่วนใหญ่ของสหรัฐอเมริกา บางส่วนของแคนาดา ออสเตรเลียและสหราชอาณาจักร คำว่า นักโภชนาการ ไม่ได้รับการคุ้มครองตามกฎหมาย ขณะที่ชื่อนักกำหนดอาหารนั้นใช้ได้เฉพาะโดยผู้ที่บรรลุเกณฑ์วิชาชีพที่เจาะจงไว้เท่านั้น ผู้ให้คำปรึกษาอาชีพคนหนึ่งพยายามอธิบายความแตกต่างระหว่างสองอาชีพนี้แก่นักศึกษาแคนาดาฟัง โดยว่า "นักกำหนดอาหารทุกคนเป็นนักโภชนาการ แต่มิใช่นักโภชนาการทุกคนเป็นนักกำหนดอาหาร"

อ้างอิง
วัดไตรภูมิ
วัดไตรภูมิ อาจหมายถึง
* วัดไตรภูมิ จังหวัดกาฬสินธุ์
* วัดไตรภูมิ จังหวัดกำแพงเพชร
* วัดไตรภูมิ ตำบลไชยบุรี อำเภอท่าอุเทน จังหวัดนครพนม
* วัดไตรภูมิ ตำบลท่าอุเทน อำเภอท่าอุเทน จังหวัดนครพนม
* วัดไตรภูมิ จังหวัดบึงกาฬ
* วัดไตรภูมิ จังหวัดบุรีรัมย์
* วัดไตรภูมิ อำเภอเมืองเพชรบูรณ์ จังหวัดเพชรบูรณ์
* วัดไตรภูมิ อำเภอหล่มสัก จังหวัดเพชรบูรณ์
* วัดไตรภูมิ จังหวัดมุกดาหาร
* วัดไตรภูมิ อำเภอจตุรพักตรพิมาน จังหวัดร้อยเอ็ด
* วัดไตรภูมิ อำเภอพนมไพร จังหวัดร้อยเอ็ด
* วัดไตรภูมิ อำเภอสุวรรณภูมิ จังหวัดร้อยเอ็ด
* วัดไตรภูมิ อำเภอวานรนิวาส จังหวัดสกลนคร
* วัดไตรภูมิ ตำบลอากาศ อำเภออากาศอำนวย จังหวัดสกลนคร
* วัดไตรภูมิ ตำบลวาใหญ่ อำเภออากาศอำนวย จังหวัดสกลนค
เภออากาศอำนวย จังหวัดสกลนคร
* วัดไตรภูมิ ตำบลวาใหญ่ อำเภออากาศอำนวย จังหวัดสกลนคร
* วัดไตรภูมิ ตำบลโพนงาม อำเภออากาศอำนวย จังหวัดสกลนคร
อุทยานแห่งชาติก๊าตเตียน
อุทยานแห่งชาติก๊าตเตียน ( ) เป็นอุทยานแห่งชาติที่สำคัญในทางตอนใต้ของประเทศเวียดนาม ห่างจากนครโฮจิมินห์ไปทางเหนือ 150 กม. มีพื้นที่ 720 ตารางกิโลเมตร หรือ 450,000 ไร่ และเป็นพื้นที่ป่าฝนเขตร้อนขนาดใหญ่ที่สุดในประเทศเวียดนามและยังเป็นทีอนุรักษ์แรดชวาอีกแต่แรดชวาสูญพันธ์จากเวียดนามแสดงว่าแรดชวาสูญพันธ์จากแผ่นดินใหญ่แล้ว
ประวัติ
อุทยานแห่งชาติก๊าตเตียนได้รับการประกาศเป็นเขตสงวนครั้งแรกใน ค.ศ. 1978 โดยแบ่งออกเป็นสองส่วนคือ นามก๊าตเตียน ( ) และเต็ยก๊าตเตียน ( ) ส่วนอื่นที่เหลือคือ ก๊าตหลก ( ) ได้รับการประกาศเป็นเขตสงวนพันธุ์แรดใน ค.ศ. 1992 เพราะการค้นพบประชากรแรดชวา และนำอุทยานแห่งนี้ไปสู่สายตาชาวโลก เขตอนุรักษ์ทั้งสามรวมกันเป็นอุทยานแห่งชาติใน ค.ศ. 1998

อ้างอิง

แหล่งข้อมูลอื่น
* 
*
เพิร์ล ฮาร์เบอร์ (ภาพยนตร์)
เพิร์ล ฮาร์เบอร์ ( ) เป็นภาพยนตร์แนวแอ็กชันโรแมนติกที่กำกับในปี ค.ศ. 2001 โดยเจอร์รี บัคไฮเมอร์ และ ไมเคิล เบย์ โดยมีเนื่อเรื่องอิงประวัติศาสตร์จริงในช่วงสงครามโลกครั้งที่ 2 ซึ่งจะเน้นหนักไปที่ชีวิตของนายทหารสองคน คือ เรฟ (เบน แอฟเฟล็ก) และแดนนี (จอช ฮาร์เน็ตต์) ซึ่งประจำการอยู่ที่ท่าเรือนาม เพิร์ลฮาร์เบอร์ และยังมีเนื้อเรื่องเสริมเป็น การรุกรานของดูลิตเติล ภาพยนตร์เรื่องนี้ใช้เวลาฉายนานถึง 3 ชั่วโมง 3 นาที

ตัวละคร
* เบน แอฟเฟล็ก รับบท
* จอช ฮาร์ทเน็ตต์ รับบท
* เคต เบ็กคินเซล รับบท
* คิวบา กูดิง จูเนียร์ รับบท
* Tom Sizemore รับบท
* จอน วอยต์ รับบท
* Colm Feore รับบท
* อเล็ก บอลด์วิน รับบท
ดูเพิ่ม
* แร็ธออฟเดอะซีส์
* ยุทธนาวีริโอเดลาปลาตา (ภาพยนตร์)
* โตรา! โตรา! โตรา!
* ยุทธนาวีทะเลญี่ปุ่น (ภาพยนตร์ พ.ศ. 2512)
* มิดเวย์ (ภาพยนตร์ พ.ศ. 2519)
* มิดเวย์ (ภาพยนตร์ พ.ศ. 2562)

อ้างอิง

แหล่งข้อมูลอื่น
* 
* 
* 
* 
* Interview with Ben Affleck 
* Interview with Michael Bay 
* Cinemenium site
* Hollywood Abominations
น้ำตกห้วยหินฝน
น้ำตกห้วยหินฝน เป็นน้ำตกขนาดเล็ก อยู่ในอุทยานแห่งชาติขุนน่าน อำเภอบ่อเกลือ จังหวัดน่าน มีต้นกำเนิดจากลำห้วยหินฝน ในอดีตเมื่อหลายร้อยปีที่ผ่านมาได้มีกองทัพพม่าใช้เป็นที่ตั้งฐานทัพ แล้วใช้หินในลำห้วยเป็นที่ลับคมหอกคมดาบ เพื่อเตรียมที่จะไปตีเอาบ่อเกลือ การลับคมหอกคมดาบ ชาวบ้านแถบนี้เรียกว่าฝนหอกฝนดาบ จึงเรียกลำห้วยว่า ห้วยหินฝน จนถึงปัจจุบัน

น้ำตกห้วยหินฝนเป็นน้ำตกที่มีความสวยงามตามธรรมชาติ มีพันธุ์ไม้ประเภทเฟิร์นขึ้นตลอดทางจนไปถึงตัวน้ำตก สภาพป่าไม้บริเวณน้ำตกมีความร่มรื่น เหมาะแก่การพักผ่อนอย่างแท้จริง นักท่องเที่ยวสามารถเข้าถึงน้ำตกได้ง่าย เนื่องจากอยู่ในเส้นทางเดินศึกษาธรรมชาติ โดยเดินเท้าจากด้านหลังบ้านพักของอุทยานไปประมาณ 150 เมตร
เขตรักษาพันธุ์สัตว์ป่าทุ่งใหญ่-ห้วยขาแข้ง
เขตรักษาพันธุ์สัตว์ป่าทุ่งใหญ่-ห้วยขาแข้ง คือแหล่งมรดกโลกทางธรรมชาติของประเทศไทย ประกอบด้วยเขตรักษาพันธุ์สัตว์ป่าสองเขต ได้แก่ เขตรักษาพันธุ์สัตว์ป่าทุ่งใหญ่นเรศวรและเขตรักษาพันธุ์สัตว์ป่าห้วยขาแข้ง ตั้งอยู่ในจังหวัดอุทัยธานี ตาก และกาญจนบุรี ทางตะวันตกของประเทศใกล้กับชายแดนประเทศพม่า ครอบคลุมพื้นที่ 622,200 เฮกตาร์ เป็นพื้นที่อนุรักษ์ที่ใหญ่ที่สุดในคาบสมุทรอินโดจีน เป็นพื้นที่ป่าที่สามารถเข้าถึงได้น้อยที่สุดและเป็นบริเวณที่รบกวนน้อยที่สุดของประเทศ โดยสัตว์เลี้ยงลูกด้วยนมขนาดใหญ่ร้อยละ 77 (โดยเฉพาะช้างและเสือ) นกขนาดใหญ่ร้อยละ 50 และสัตว์มีกระดูกสันหลังบกร้อยละ 33 ที่พบในภูมิภาคสามารถพบได้ในแหล่งมรดกโลกแห่งนี้
สถานที่ที่ประกอบเป็นแหล่งมรดกโลก
{|class="wikitable sortable"
! scope="col"|สถานที่
! scope="col" | ที่ตั้ง
! scope="col"| พื้นที่ขึ้นทะเบียน (ตร.กม.) 
! scope="col" class="unsortable" | ข้อมูลสำคัญ
! scope="col" class="unsortable" | อ้างอิง
|-
! scope="row" | เขตรักษาพันธุ์สัตว์ป่าทุ่งใหญ่นเรศวร
| ตาก และกาญจนบุรี
| 3,647
| เป็นต้นกำเนิดของแม่น้ำลำธารที่สำคัญ เช่น แม่น้ำแควน้อยและแม่น้ำแควใหญ่
| 
|-
! scope="row" | เขตรักษาพันธุ์สัตว์ป่าห้วยขาแข้ง
| อุทัยธานี 
| 2,575
|
| 
|-
! colspan="2" | ยอดรวม (พื้นที่)
| style="background:#E9E9E9" | 6,222
! bgcolor="#E9E9E9" colspan = "2" | —
|}
ข้อกำหนดและหลักเกณฑ์ในการพิจารณาให้เป็นแหล่งมรดกโลก
เขตรักษาพันธุ์สัตว์ป่าทุ่งใหญ่-ห้วยขาแข้งได้ขึ้นทะเบียนเป็นแหล่งมรดกโลกเมื่อ พ.ศ. 2534 ในการประชุมคณะกรรมการมรดกโลกสมัยสามัญครั้งที่ 15 ที่เมืองคาร์เทจ ประเทศตูนิเซีย โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
* (vii) - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา
* (ix) - เป็นตัวอย่างที่เด่นชัดในการเป็นตัวแทนของกระบวนการเปลี่ยนแปลงที่สำคัญทางธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได 
* (x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความหนาแน่นของพืชและสัตว์ที่ทั่วโลกให้ความสนใจด้วย
โดยได้รับการขึ้นทะเบียนเป็นแหล่งมรดกโลกพร้อมกันกับนครประวัติศาสตร์พระนครศรีอยุธยาและเมืองประวัติศาสตร์สุโขทัยและเมืองบริวาร และเป็นแหล่งมรดกโลกทางธรรมชาติแห่งแรกของประเทศไทย

แหล่งข้อมูลอื่น
*
แม่นาคพระโขนง
แม่นาคพระโขนง เป็นภาพยนตร์ไทยแนวสยองขวัญ-จินตนิยม ถ่ายทำด้วยฟิล์มขนาด 16 มม. พากย์สด ปี พ.ศ. 2502 กำกับโดยมหศักดิ์ สารการ ซึ่งเป็นนามแฝงของครูรังสี ทัศนพยัคฆ์ นำแสดงโดยปรียา รุ่งเรืองและสุรสิทธิ์ สัตยวงษ์ เข้าฉายครั้งแรกเมื่อวันที่ 11 ธันวาคม พ.ศ. 2502 ที่โรงภาพยนตร์ศาลาเฉลิมกรุงและศาลาเฉลิมบุรี

นักแสดง
* ปรียา รุ่งเรือง รับบท นาค
* สุรสิทธิ์ สัตยวงษ์ รับบท มาก
* น้ำเงิน บุญหนัก รับบท รำจวน

อ้างอิง
จังหวัดสวายเรียง
สวายเรียง หรือ ซวายเรียง ( ; ) เป็นจังหวัดที่อยู่ทางตะวันออกเฉียงใต้ของประเทศกัมพูชา เมืองหลักคือเมืองสวายเรียง ทางหลวงหมายเลข 1 ของกัมพูชามาสิ้นสุดที่บาเวตก่อนจะเข้าสู่ประเทศเวียดนาม
การแบ่งเขตการปกครอง
{| class="wikitable sortable"
!#
!ชื่อ
!อังกฤษ
!เขมร
!หน่วยการปกครอง
!Geocode
|-
|1
|จันเตรีย
|Chantrea
| (จนฺทรา)
|อำเภอ (สฺรุก, ស្រុក)
|2001
|-
|2
|กำปงโร
|Kampong Rou
| (กำพง่โรท์)
|อำเภอ (สฺรุก, ស្រុក)
|2002
|-
|3
|รุมโดล
|Rumduol
| (รํฎูล)
|อำเภอ (สฺรุก, ស្រុក)
|2003
|-
|4
|โรเมียสแฮก
|Romeas Haek
| (รมาสแหก)
|อำเภอ (สฺรุก, ស្រុក)
|2004
|-
|5
|สวายจรุม
|Svay Chrum
| (สฺวายชรุ)
|อำเภอ (สฺรุก, ស្រុក)
|2005
|-
|6
|สวายเรียง
|Svay Rieng
| (สฺวายเรียง)
|เทศบาล (กฺรุง, ក្រុង)
|2006
|-
|7
|สวายเตียบ
|Svay Teab
| (สฺวายเทียบ)
|อำเภอ (สฺรุก, ស្រុក)
|2007
|-
|8
|บาเวต
|Bavet
| (บาวิต)
|เทศบาล (กฺรุง, ក្រុង)
|2008
|}

อ้างอิง
นวัธ เตาะเจริญสุข
นวัธ เตาะเจริญสุข (เกิด 16 ตุลาคม พ.ศ. 2510) เป็นนักการเมืองชาวไทย อดีตสมาชิกสภาผู้แทนราษฎรจังหวัดขอนแก่น ปัจจุบันต้องโทษคดีจ้างวานฆ่าปลัดองค์การบริหารส่วนจังหวัดขอนแก่น

ประวัติ
นวัธ เตาะเจริญสุข เกิดเมื่อวันที่ 16 ตุลาคม พ.ศ. 2510 ที่ตำบลพระยาบันลือ อำเภอลาดบัวหลวง จังหวัดพระนครศรีอยุธยา เป็นบุตรของนายเง็กเท้ง และนางสำเนียง เตาะเจริญสุข มีพี่น้อง 9 คน สำเร็จการศึกษา BACHELOR OF SCIENCE IN COMMERCE (B.S.C.) REPUBLICAN COLLEGE ประเทศฟิลิปปินส์ สมรสและหย่ากับนางสรพิกา เตาะเจริญสุข อดีตผู้สมัครนายก องค์การบริหารส่วนจังหวัดขอนแก่น เมื่อปี พ.ศ. 2551 มีบุตร 2 คน
งานการเมือง
อดีตเป็นสมาชิกองค์การบริหารส่วนจังหวัดขอนแก่น เขตอำเภอหนองเรือ และรองนายกองค์การบริหารส่วนจังหวัดขอนแก่น ตามลำดับ พ.ศ. 2548 ลงสมัครรับเลือกตั้งสมาชิกสภาผู้แทนราษฎร สังกัดพรรคมหาชน พ่ายให้กับนายสมศักดิ์ คุณเงิน จากพรรคไทยรักไทย ต่อมาในการเลือกตั้งปี พ.ศ. 2550 ย้ายเข้ามาลงสมัครกับพรรคพลังประชาชน และได้คะแนนมาเป็นอันดับที่ 1 ของเขต (มี ส.ส. ได้ 3 คน พรรคพลังประชาชนยกทีม) ซึ่งทำให้นายสุวิทย์ คุณกิตติ จากพรรคเพื่อแผ่นดิน สอบตกยกทีม หลังจากนั้น พ.ศ. 2554, พ.ศ. 2562 ลงสมัครและได้รับการเลือกตั้งในนามพรรคเพื่อไทย
สมาชิกสภาผู้แทนราษฎร
นวัธ เตาะเจริญสุข ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดขอนแก่น สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดขอนแก่น สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดขอนแก่น สังกัดพรรคเพื่อไทย
งานในวงการมวย
ในวงการมวยไทย นวัธได้เข้าซื้อกิจการ บจก.แม็กซ์มวยไทย จากนายนริศ ว่องประเสริฐการ มาบริหารโดยให้บุตรชาย (นายอาสิระ เตาะเจริญสุข) ดำรงตำแหน่งประธานบริษัท โดยได้สร้างสนามมวยแม็กซ์มวยไทยสเตเดียมขึ้นที่ ถนนสุขุมวิทพัทยา 42 อำเภอบางละมุง จังหวัดชลบุรี และจัดรายการชกมวยไทยในรูปแบบมวยไทย 3 ยก จนได้รับความนิยมจากผู้ชมและนักท่องเที่ยวทั้งในและต่างประเทศ รวมถึงเป็นสนามแรกที่จัดมวยถ่ายทอดสด 7 วันต่อสัปดาห์
คดีความ
นวัธ เตาะเจริญสุข เป็นผู้ต้องหาในคดีจ้างวานฆ่านายสุชาติ โคตรทุม อดีตปลัดองค์การบริหารส่วนจังหวัดขอนแก่น เสียชีวิตที่หน้าบ้านพัก เมื่อวันที่ 3 พฤษภาคม พ.ศ. 2556 ซึ่งศาลจังหวัดขอนแก่น พิพากษาประหารชีวิต และไม่อนุญาตให้ประกันตัวเพื่อต่อสู้คดีในชั้นอุทธรณ์ ส่งผลให้เขาพ้นสมาชิกภาพ ส.ส. ทันที ต่อมาเมื่อวันที่ 23 มิถุนายน พ.ศ. 2563 ศาลอุทธรณ์ตัดสินยืนตามคำพิพากษาของศาลชั้นต้น ให้ประหารชีวิตนายนวัธ และให้ชดใช้ค่าปลงศพ 300,000 บาท พร้อมดอกเบี้ยร้อยละ 7.5

แต่ศาลฎีกา พิพากษาเมื่อวันที่ 6 สิงหาคม พ.ศ. 2564 แก้โทษอาญาลดโทษให้ 1 ใน 3 ให้จำคุกตลอดชีวิต ส่วนแพ่งให้จำเลยรับผิดชอบชดใช้ค่าสินไหมทดแทนแก่โจทก์ร่วมนั้น ศาลฎีกาเห็นพ้องด้วย
เครื่องราชอิสริยาภรณ์
นวัธ เตาะเจริญสุข เคยได้รับเครื่องราชอิสริยาภรณ์ชั้นสูงสุด คือ

อ้างอิง

แหล่งข้อมูลอื่น
*นายนวัธ เตาะเจริญสุข , เว็บไซต์รัฐสภาไทย
*ข้อมูลนักการเมืองไทย (นายนวัธ เตาะเจริญสุข), ศูนย์ข้อมูลนักการเมืองไทย
การจัดลำดับแบบอิโรฮะ
การจัดลำดับแบบอิโรฮะ ( ) คือการจัดลำดับคานะในภาษาญี่ปุ่นแบบหนึ่ง ขึ้นต้นด้วย อิ, โระ, ฮะ ฯลฯ

การจัดลำดับ

い (อิ) ろ (โระ) は (ฮะ) に (นิ) ほ (โฮะ) へ (เฮะ) と (โทะ)

ち (ชิ) り (ริ) ぬ (นุ) る (รุ) を (โวะ) わ (วะ) か (คะ)

よ (โยะ) た (ทะ) れ (เระ) そ (โซะ) つ (สึ) ね (เนะ) な (นะ)

ら (ระ) む (มุ) う (อุ) ゐ (วิ) の (โนะ) お (โอะ) く (คุ)

や (ยะ) ま (มะ) け (เคะ) ふ (ฟุ) こ (โคะ) え (เอะ) て (เทะ)

あ (อะ) さ (ซะ) き (คิ) ゆ (ยุ) め (เมะ) み (มิ) し (ชิ)

ゑ (เวะ) ひ (ฮิ) も (โมะ) せ (เซะ) す (ซุ)

การจัดลำดับนี้มีรากฐานมาจากเพลงอิโรฮะ ( ) โดยใช้ฮิรางานะทั้ง 47 ตัวตามลำดับ ส่วน ん (-น) ไม่ได้จัดอยู่ในลำดับ แต่ก็อาจนำไปต่อท้ายสุดได้
การจัดลำดับเช่นนี้เคยใช้ในเอกสารทางการที่เป็นภาษาญี่ปุ่นอย่างกว้างขวาง แต่ปัจจุบันถูกแทนที่ด้วยการจัดลำดับแบบห้าสิบเสียง (อะอิอุเอะโอะ) ตามที่กำหนดไว้ใน แนวทางการสร้างเอกสารทางการ ( )
หมูหย็อง
หมูหย็อง (มักสะกดผิดว่า หมูหยอง) เป็นของกินทำด้วยหมูเนื้อแดงปรุงรส ต้มเคี่ยวให้เปื่อยจนงวด นำไปผัดจนแห้ง ขยี้ให้เป็นฝอย มักใช้รับประทานด้วยอาหารอื่น เช่น โรยข้าวต้มหรือโจ๊ก หรือเป็นเครื่องปรุงอาหารอื่น เช่น เป็นไส้ซาลาเปาหรือเป็นหน้าข้าวตัง

หมูหย็องกำเนิดในมณฑลฝูเจี้ยน สาธารณรัฐประชาชนจีน และพบเห็นบ่อยในอาหารของชนชาตินี้

ผู้ไม่ชอบใจรับประทานสุกร เปลี่ยนไปใช้เนื้อสัตว์อื่นหย็องแทนก็มี เช่น ชาวมุสลิมนิยมรับประทานไก่หรือเนื้อหย็อง โดยเฉพาะในหน้าเราะมะฎอนและฮารีรายออีดุลฟิฏริ และจีนบางพวกนิยมปลาหย็อง
จีนเรียกหมูหย็องว่า "โร่วซง" ( ) และปลาหย็องว่า "ยฺหวีซง" ( ) ส่วนอังกฤษเรียกหมูหย็องว่า "meat wool", "meat floss", "pork floss", หรือ "pork sung"

อ้างอิง
เกเรตาโร
ซานเตียโกเดเกเรตาโร ( ) หรือ เกเรตาโร ( ) เป็นเมืองหลวงและเมืองที่ใหญ่ที่สุดของรัฐเกเรตาโร ประเทศเม็กซิโก ตั้งอยู่ตอนกลางของประเทศ อยู่ห่างจากเม็กซิโกซิตีไปทางทิศเหนือ 213 กิโลเมตร ห่างจากเมืองซานมิเกลเดอาเยนเดไปทางทิศตะวันออกเฉียงใต้ 200 กิโลเมตร และห่างจากเมืองซานลุยส์โปโตซีไปทางทิศใต้ 200 กิโลเมตร เมืองก่อตั้งเมื่อวันที่ 25 กรกฎาคม ค.ศ. 1531 ในระหว่างสงครามระหว่างสเปนกับชนพื้นเมือง และได้เกิดคราสในระหว่างการรบ ในขณะที่นักบุญเจมส์ ขี่ม้าขาวแบกกางเขนสีชมพู เป็นเหตุให้ชนพื้นเมืองยอมแพ้

ใน ค.ศ. 1996 ยูเนสโกได้ขึ้นทะเบียนย่านประวัติศาสตร์ของเมืองเกเรตาโรเป็นแหล่งมรดกโลก
ปัจจุบันเกเรตาโรถือเป็นเมืองที่มีการเจริญเติบโตเร็วที่สุดเมืองหนึ่งในประเทศ มีเศรษฐกิจหลักเช่นอุตสาหกรรมเคมี ผลิตภัณฑ์กระดาษ เครื่องจักร เป็นเหตุให้มีคนจากหลายแห่งในประเทศอพยพมาอยู่ในเมืองนี้

อ้างอิง
พระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช
พระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช ตั้งอยู่ในอำเภอเมืองบุรีรัมย์ทางไปอำเภอประโคนชัย สร้างในปี พ.ศ. 2539 เพื่อเฉลิมพระเกียรติรัชกาลที่ 1 ปฐมกษัตริย์แห่งราชวงศ์จักรี ผู้ทรงก่อตั้งเมืองบุรีรัมย์ เมื่อครั้งยังทรงเป็นสมเด็จพระยามหากษัตริย์ศึก พระบรมราชานุสาวรีย์มีขนาดเท่าครึ่งของพระองค์จริง หล่อด้วยโลหะสัมฤทธิ์ ฉลองพระองค์แบบนักรบตามขัตติยราชประเพณีโบราณ ประทับบนช้างศึก
จดหมายเหตุประชุมพงศาวดาร ภาคที่ 7 กล่าวว่า ใน พ.ศ. 2321 สมเด็จพระเจ้ากรุงธนบุรี โปรดให้สมเด็จพระยามหากษัตริย์ศึกยกทัพไปปราบพระยานางรองซึ่งคบคิดกับเจ้าโอ เจ้าอินแห่งจำปาศักดิ์ ขณะเดินทัพพบเมืองร้างอยู่ที่ลุ่มน้ำห้วยจระเข้มาก มีชัยภูมิดีแต่ไข้ป่าชุกชุม ชาวเขมรป่าดงไม่กล้าเข้ามาอยู่อาศัย แต่ตั้งบ้านเรือนอยู่โดยรอบ จึงรวบรวมผู้คนตั้งเป็นเมืองแปะ และให้บุตรเจ้าเมืองพุทไธสมันซึ่งติดตามมาด้วยเป็นเจ้าเมือง ได้รับบรรดาศักดิ์เป็นพระยานครภักดี ต่อมาจึงเปลี่ยนชื่อเป็น เมืองบุรีรัมย์
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินแทนพระองค์ทรงวางศิลาฤกษ์พระบรมราชานุสาวรีย์ เมื่อวันที่ 7 เมษายน พ.ศ. 2538 และทรงเปิดพระบรมราชานุสาวรีย์ ในวันที่ 6 กันยายน พ.ศ. 2542 ต่อมาในปี พ.ศ. 2564 ได้มีการเสริมไฟฉัตร 360 ต้น บริเวณลานพระบรมราชานุสาวรีย์

อ้างอิง

ดูเพิ่ม
* จังหวัดบุรีรัมย์
* พระบาทสมเด็จพระพุทธยอดฟ้าจุฬาโลกมหาราช
เอริก บิสชอฟฟ์
เอริก บิสชอฟฟ์ (Eric Bischoff) มีชื่อจริงว่า เอริก อารอน บิสชอฟฟ์ (Eric Aaron Bischoff); 27 พฤษภาคม ค.ศ. 1955 เป็นโปรดิวเซอร์, ผู้จัดการ, ผู้บริหารวงการมวยปล้ำ, พิธีกร, นักธุรกิจ และอดีตนักมวยปล้ำสมัครเล่น เคยทำงานกับสมาคม โทเทิลนอนสต็อปแอคเชินเรสต์ลิง (TNA), เวิลด์แชมเปี้ยนชิพเรสต์ลิง เป็นประธานของ WCW และเป็นผู้จัดการทั่วไปของ เวิลด์เรสต์ลิงเอ็นเตอร์เทนเมนต์ (WWE) ปี 2021 ได้รับการบรรจุชื่อเข้าสู่หอเกียรติยศ WWE

เขาถือเป็นหนึ่งในบุคคลที่ สร้างความเปลี่ยนแปลงครั้งใหญ่ที่สุดในวงการมวยปล้ำ จากการปฏิวัติ WCW Nitro และการสร้าง nWo จนถึงการเป็นผู้จัดการ Raw ที่แฟนจำไม่ลืม
เส้นทางอาชีพ
Bischoff เริ่มต้นจากงานด้านสื่อและโฆษณา ก่อนเข้าสู่วงการมวยปล้ำในช่วงปลายทศวรรษ 1980
ปี 1987 เขาได้ทำงานกับ American Wrestling Association (AWA) ในตำแหน่งผู้ประกาศและผู้สัมภาษณ์
ปี 1991 เขาย้ายมา WCW ในตำแหน่งผู้ประกาศ
ปี 1993 ได้เลื่อนตำแหน่งเป็น Executive Producer และในปี 1994 ขึ้นเป็น Senior Vice President ของ WCW
Bischoff เป็นผู้อยู่เบื้องหลังความสำเร็จของ WCW ในยุค Monday Night Wars โดยสร้างรายการ WCW Monday Nitro ขึ้นมาเพื่อต่อสู้กับ WWE (ตอนนั้นยังเป็น WWF)
เขาเป็นผู้ปั้นกลุ่ม New World Order (nWo) ที่นำโดย Hulk Hogan, Kevin Nash และ Scott Hall ซึ่งกลายเป็นจุดเปลี่ยนครั้งใหญ่ ทำให้ WCW เอาชนะ WWF ในเรตติ้งต่อเนื่องถึง 83 สัปดาห์
อย่างไรก็ตาม ปลายยุค 1990 WCW เริ่มประสบปัญหาการเงินและทิศทางการบริหาร ก่อนจะถูก WWE ซื้อกิจการในปี 2001
ปี 2002 Eric Bischoff สร้างเซอร์ไพรส์เมื่อเปิดตัวในฐานะ General Manager ของ Raw กลายเป็นผู้บริหารตัวละครบนจอที่มีสีสันและทรงอิทธิพล
เขาอยู่ในบทบาท GM จนถึงปี 2005 โดยมีสไตล์การบริหารที่ “เข้มงวด อหังการ และชอบสร้างดราม่า”
หลังจากนั้นยังกลับมาปรากฏตัวเป็นระยะใน WWE เช่น Hall of Fame, ตอนพิเศษ Raw 25 ปี และในปี 2019 เคยรับตำแหน่ง Executive Director ของ SmackDown ชั่วคราว

ปี 2010 Eric Bischoff ร่วมงานกับ Total Nonstop Action Wrestling (TNA) ร่วมกับ Hulk Hogan เพื่อช่วยขยายบริษัท
เขามีบทบาททั้งเบื้องหน้าและเบื้องหลัง แต่ช่วงเวลานั้นไม่ประสบความสำเร็จเท่าที่หวัง ก่อนออกจาก TNA ในปี 2014
เกียรติยศและผลงาน
WWE Hall of Fame (2021) – ได้รับการยกย่องในฐานะผู้บริหารที่เปลี่ยนแปลงวงการมวยปล้ำ
ได้รับการจดจำว่าเป็น คู่แข่งคนสำคัญของ Vince McMahon และเป็นหนึ่งในผู้มีอิทธิพลมากที่สุดในยุค Monday Night Wars
เป็นพิธีกรพ็อดแคสต์ 83 Weeks with Eric Bischoff ที่เล่าประสบการณ์ในวงการมวยปล้ำ

ชีวิตส่วนตัว
แต่งงานกับ Loree Bischoff ตั้งแต่ปี 1984 มีลูก 2 คน (หนึ่งในนั้นคือ Garett Bischoff ที่เคยปล้ำใน TNA)
นอกจากมวยปล้ำ เขายังทำงานในธุรกิจสื่อ, การผลิตรายการโทรทัศน์ และโครงการอสังหาริมทรัพย์
ผลงานความสำเร็จ
*George Tragos/Lou Thesz Professional Wrestling Hall of Fame
**Jack Brisco Spotlight Award 2025 
*Pro Wrestling Illustrated
**Feud of the Year (1996) vs. Vince McMahon 
**Feud of the Year (2002) vs. Stephanie McMahon 
*World Championship Wrestling
**WCW Hardcore Championship (1 time) 
*Wrestling Observer Newsletter
** Best Gimmick (1996) – nWo
** Feud of the Year (1996) New World Order vs. World Championship Wrestling 
**Best Non-Wrestler (2005) 
* WWE
**WWE Hall of Fame (Class of 2021)

อ้างอิง

แหล่งข้อมูลอื่น

* 
*83 Weeks with Eric Bischoff on Westwood One Podcast Network 
*
แฟ็ส
แฟ็ส ( ; ; เบอร์เบอร์: ) เป็นเมืองใหญ่เป็นอันดับ 3 หรือ 4 ในประเทศโมร็อกโก มีประชากรราว 1 ล้านคน (ค.ศ. 2010) เคยเป็นเมืองหลวงโดยประเพณีของประเทศเป็นเวลาหลายปี เป็นเมืองศักดิ์สิทธิ์เมืองหนึ่งของศาสนาอิสลาม มีอุตสาหกรรมเครื่องหนัง เป็นเมืองการค้า ได้รับการขนานนามว่า "มักกะฮ์แห่งตะวันตก" และ "เอเธนส์แห่งแอฟริกา"

อ้างอิง
โอคิชิทอ
โอคิชิทอ ( ) เป็นศิลปะการต่อสู้ที่มีรากฐานมาจาก กลุ่มปฐมชาติครีที่ราบ ที่ก่อตั้งและพัฒนาโดยนักต่อสู้ป้องกันตัวชาวแคนาดาชื่อ จอร์จ เจ.เลพิน

การฝึกฝน
 ของชาวครีที่ราบ (เป็นรุ่นสำหรับฝึกฝนที่ปราศจากใบมีด)]]
อาวุธเป็นสิ่งที่ได้รับการแนะนำในช่วงต้นของการฝึกฝน เนื่องด้วยอิทธิพลของอาวุธมีส่วนเกี่ยวข้องกับเทคนิคการประชิดตัว

อาวุธหลักของโอคิชิทอคือสต็อกคลับ (nontoni towin mistik) อาวุธนี้ เดิมนำมาจากพานท้ายของปืนไรเฟิล แม้ว่ารุ่นหลังจะทำการสลักเป็นรูปจำลองของพานท้ายปืนไรเฟิล และกันสต็อกของชาวที่ราบจะมีลักษณะข้อศอกในพานท้ายทั้งในแบบยาวและสั้น

ขวานโทมาฮอว์ก, ทวนสั้นและยาว รวมถึงกริชที่ราบ ล้วนเป็นส่วนหนึ่งของการฝึกฝนโอคิชิทอขั้นพื้นฐาน

ปรัชญา
ทิศทั้งสี่
ในหมู่ชนพื้นเมืองของทวีปอเมริกาเหนือ ต่างให้ความสำคัญต่อทิศทั้งสี่ ในการฝึกฝนแต่ละวัน ทิศทั้งสี่จะถูกใช้เมื่อท้าทายการโจมตี ด้วยแนวคิด: การตอบสนองคือกลยุทธในช่วงเสี้ยวของวินาที (ทิศตะวันออก) และกระบวนท่าคือการเคลื่อนไหวที่มาพร้อมกับพลังและความมุ่งมั่น (ทิศใต้) เพื่อที่ว่าฝ่ายตรงข้ามจะถูกควบคุมโดยกลยุทธ (ทิศเหนือ) ก่อนที่จะจัดการส่งลงไปในท้ายที่สุด (ทิศตะวันตก) โดยเทคนิคทั้งหมดจะปฏิบัติให้สอดคล้องกับสภาพแวดล้อมด้วยความเคารพและการยับยั้งชั่งใจขั้นสูงสุด

อ้างอิง

แหล่งข้อมูลอื่น
* Native Canadian Centre of Toronto - Home 
* Native Martial Arts 
* creeculture.ca
การทดลองทางคลินิก
การวิจัยเชิงทดลองทางคลินิก ( ) คือชุดของกระบวนการในการวิจัยทางการแพทย์และการพัฒนายาที่ทำขึ้นเพื่อประเมินข้อมูลเกี่ยวกับความปลอดภัย (รวมทั้งผลไม่พึงประสงค์จากยาและผลข้างเคียงของวิธีการรักษา) และประสิทธิภาพของเครื่องมือต่างๆ ในการให้บริการสุขภาพ (เช่น ยา การตรวจ อุปกรณ์ วิธีการรักษา ฯลฯ) การวิจัยจะเริ่มขึ้นได้ก็ต่อเมื่อได้มีการศึกษาข้อมูลเกี่ยวกับประสิทธิภาพและความปลอดภัยจากการศึกษาที่ไม่ใช่ทางคลินิกจนได้ข้อมูลที่น่าพอใจแล้ว และผ่านการรับรองขององค์กรจริยธรรมที่เกี่ยวข้อง
ในการทำวิจัยเช่นนี้ผู้วิจัยจะรวบรวมอาสาสมัครทั้งที่มีสุขภาพปกติและ/หรือป่วยด้วยภาวะที่สนใจเข้ามาศึกษาในการวิจัยนำร่องขนาดเล็กก่อน จากนั้นจึงเริ่มการวิจัยขนาดใหญ่ต่อไป ส่วนใหญ่ทำโดยเปรียบเทียบของใหม่กับของเก่าที่ใช้อยู่ เมื่อศึกษาพบว่ามีความปลอดภัยและมีประสิทธิภาพแล้ว การวิจัยลำดับถัดไปจะเพิ่มจำนวนผู้เข้าร่วมการวิจัยให้มากขึ้น การวิจัยเช่นนี้มีขนาดแตกต่างกันไปขึ้นอยู่กับความเหมาะสม อาจทำในศูนย์วิจัยแห่งเดียวหรือหลายศูนย์หลายประเทศพร้อมๆ กัน ก็มี
บัลดิเบีย
บัลดิเบีย ( ) เป็นเมืองทางตอนใต้ของประเทศชิลี เป็นเมืองหลวงของแคว้นโลสริโอส เมืองตั้งชื่อตามผู้ก่อตั้ง เปโดร เด บัลดิเบีย และตั้งอยู่ริมฝั่งแม่น้ำกาเย-กาเย, แม่น้ำบัลดิเบีย และแม่น้ำเกา-เกา เมืองมีประชากร 140,559 คน โดยมี 127,750 คนอาศัยอยู่ในเขตเมือง จากการสำรวจประชากรในปี ค.ศ. 2002 เศรษฐกิจของเมืองได้แก่ การท่องเที่ยว ผลิตไม้แปรรูป ทำเยื่อกระดาษ การป่าไม้ โลหกรรม และผลิตภัณฑ์เบียร์
เมืองบัลดิเบียและเกาะชิโลเอ เคยเป็นส่วนที่อยู่ใต้สุดของอาณาจักรสเปน และตั้งแต่ปี ค.ศ. 1645 ถึง ค.ศ. 1740 อยู่ภายใต้การปกครองของเขตอุปราชแห่งเปรู ในช่วงครึ่งหลังของศตวรรษที่ 19 ชาวเยอรมันอพยพเข้ามาตั้งถิ่นฐานเป็นจำนวนมาก ใน ค.ศ. 1960 เมืองได้รับภัยรุนแรงจากการเกิดแผ่นดินไหว 9.5 มาตราขนาดโมเมนต์ มีความรุนแรงมากที่สุดเท่าที่เคยบันทึกมา

ภูมิอากาศ

อ้างอิง
ลูโก
ลูโก ( ) เป็นเมืองหลักของจังหวัดลูโกในแคว้นปกครองตนเองกาลิเซีย ตั้งอยู่ทางภาคตะวันตกเฉียงเหนือของประเทศสเปน ปัจจุบัน (ค.ศ. 2010) มีประชากร 97,635 คนเฉพาะในอาณาเขตของเมืองและอีกประมาณ 20,000 คนในเขตชานเมือง

แหล่งข้อมูลอื่น

* เทศบาลเมืองลูโก
องค์การอาหารและยา
สํานักงานคณะกรรมการอาหารและยา หรือ อย. อาจหมายถึง สำนักงานคณะกรรมการอาหารและยา (Food and Drug Administration) เป็นส่วนราชการในระดับกรม ของประเทศไทย สังกัดกระทรวงสาธารณสุข มีหน้าที่ในการดําเนินงานด้านการคุ้มครองผู้บริโภค ปกป้องและคุ้มครองสุขภาพประชาชนจากการบริโภคผลิตภัณฑ์สุขภาพ (ซึ่งผลิตภัณฑ์สุขภาพ ส่วนใหญ่มักจะหมายถึง อาหาร ยา เวชภัณฑ์ และเครื่องสำอางค์) โดยผลิตภัณฑ์สุขภาพเหล่านั้นต้องมีคุณภาพมาตรฐานและปลอดภัย มีการส่งเสริมพฤติกรรมการบริโภคที่ถูกต้องด้วยข้อมูลวิชาการที่มีหลักฐาน เชื่อถือได้และมีความเหมาะสม เพื่อให้ประชาชนได้บริโภคผลิตภัณฑ์สุขภาพที่ปลอดภัยและสมประโยชน์

สํานักงานคณะกรรมการอาหารและยา (อย.) มีอำนาจหน้าที่ตามกฎหมาย ดังต่อไปนี้
ดำเนินการตามกฎหมายว่าด้วยอาหาร กฎหมายว่าด้วยยา กฎหมายว่าด้วยเครื่องสำอาง กฎหมายว่าด้วยวัตถุอันตราย กฎหมายว่าด้วยวัตถุที่ออกฤทธิ์ต่อจิตและประสาท กฎหมายว่าด้วยยาเสพติดให้โทษ กฎหมายว่าด้วยเครื่องมือแพทย์ กฎหมายว่าด้วยการป้องกันการใช้สารระเหย และกฎหมายอื่นที่เกี่ยวข้องพัฒนาระบบและกลไก เพื่อให้มีการดำเนินการบังคับใช้กฎหมายที่อยู่ในความรับผิดชอบ
# เฝ้าระวังกำกับและตรวจสอบคุณภาพมาตรฐานของผลิตภัณฑ์สถานประกอบการ และการโฆษณา รวมทั้งผลอันไม่พึงประสงค์ของผลิตภัณฑ์ตลอดจนมีการติดตามหรือเฝ้าระวัง ข้อมูลข่าวสารด้านผลิตภัณฑ์สุขภาพจากภายในประเทศและภายนอกประเทศ
# ศึกษา วิเคราะห์ วิจัยและพัฒนาองค์ความรู้ เทคโนโลยี และระบบงานคุ้มครองผู้บริโภคด้านผลิตภัณฑ์สุขภาพให้มีประสิทธิภาพและประสิทธิผล
# ส่งเสริมและพัฒนาผู้บริโภคให้มีศักยภาพในการเลือกบริโภคผลิตภัณฑ์สุขภาพ ที่ถูกต้อง เหมาะสม ปลอดภัย และคุ้มค่า รวมทั้งเพื่อให้ผู้บริโภคนั้นมีการร้องเรียน เพื่อปกป้องสิทธิของตนได้
# พัฒนาและส่งเสริมการดำเนินงานคุ้มครองผู้บริโภคด้านผลิตภัณฑ์สุขภาพ โดยการมีส่วนร่วมของภาครัฐ ภาคเอกชน ประชาชน และเครือข่ายประชาคมสุขภาพ
#
ณฑ์สุขภาพ โดยการมีส่วนร่วมของภาครัฐ ภาคเอกชน ประชาชน และเครือข่ายประชาคมสุขภาพ
# ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานคณะกรรมการอาหารและยาหรือตามที่กระทรวงหรือคณะรัฐมนตรีมอบหมาย
ปลอฟดิฟ
ปลอฟดิฟ ( ; ) เป็นเมืองใหญ่เป็นอันดับ 2 ของประเทศบัลแกเรีย รองจากเมืองโซเฟีย โดยมีประชากร 338,153 คน (ค.ศ. 2011) ประวัติศาสตร์ของเมืองนี้ย้อนไปได้ราว 6,000 ปี ในการตั้งถิ่นฐานในยุคหินใหม่ ราว 4000 ก่อนคริสต์ศักราช เป็นเมืองที่เก่าแก่ที่สุดเมืองหนึ่งในยุโรป เป็นเมืองศูนย์กลางการปกครองของจังหวัดปลอฟดิฟ เป็นเมืองสำคัญด้านเศรษฐกิจ การขนส่ง วัฒนธรรม และการศึกษา สถาบันการศึกษาอเมริกันนอกสหรัฐอเมริกาที่เก่าแก่ที่สุดตั้งอยู่ที่เมืองนี้ โดยก่อตั้งในปี ค.ศ. 1860 แต่หลังจากนั้นย้ายไปอยู่ที่กรุงโซเฟีย ใช้ชื่ออเมริกันคอลเลจออฟโซเฟีย
เมืองตั้งอยู่ทางตอนกลางของประเทศ บนฝั่งแม่น้ำมารีตซา ทางเหนือของทิวเขารอโดพี เมืองนี้เคยตกเป็นของมาซิโดเนียสมัยกษัตริย์ฟิลิปที่ 2 เมื่อ 341 ปีก่อนคริสต์ศักราช ผนวกเข้ากับโรมใน ค.ศ. 46 ในสมัยกลางเปลี่ยนผู้ปกครองหลายครั้ง พวกเติร์กเข้ายึดครองในปี ค.ศ. 1364 จนตกเป็นของบัลแกเรียในปี ค.ศ. 1885

อ้างอิง
ยุงก็อนลึง
ยุงก็อนลึง ( ) เป็นสุสานหลวงแห่งราชวงศ์โชซ็อน ตั้งอยู่ท่ามกลางป่าโอ๊กของเมืองฮวาซ็อง จังหวัดคย็องกี ประเทศเกาหลีใต้ ประกอบด้วยสุสานสองหลัง คือ ยุงนึง (융릉 Yungneung) เป็นที่ฝังพระศพเจ้าชายรัชทายาทซาโด (Sado) กับพระนางฮเยกย็อง (Hyegyeong) พระชายา ซึ่งเจ้าชายรัชทายาทซาโดและพระนางฮเยกย็องนั้นเป็นพระราชบิดาและพระราชมารดาในพระเจ้าช็องโจ และก็อนลึง (건릉 Geolleung) เป็นที่ฝังพระบรมศพพระเจ้าช็องโจ (Jeongjo) กับพระนางฮโยอึย (Hyoui) นับเป็นส่วนหนึ่งของสุสานหลวงราชวงศ์โชซ็อนซึ่งยูเนสโกขึ้นทะเบียนเป็นมรดกโลกเมื่อปี 2009

อ้างอิง
หอดูดาวหลวงเกรนิช
หอดูดาวหลวงเกรนิช ( ) ในกรุงลอนดอน แคว้นอังกฤษ มีบทบาทสำคัญในประวัติศาสตร์ดาราศาสตร์และการเดินเรือ และเป็นที่ทราบกันว่าเป็นตำแหน่งของเส้นเมริเดียนแรก ตั้งอยู่บนเขาแห่งหนึ่งในเกรนิชพาร์ก มองลงไปเห็นแม่น้ำเทมส์

หอดูดาวดังกล่าว พระเจ้าชาลส์ที่ 2 แห่งอังกฤษทรงมอบหมายให้ก่อสร้างใน ค.ศ. 1675 โดยมีการวางศิลาฤกษ์เมื่อวันที่ 10 สิงหาคม ในเวลานั้น พระมหากษัตริย์ยังได้ทรงสถาปนาตำแหน่งนักดาราศาสตร์หลวง (Astronomer Royal) ขึ้น เพื่อเป็นผู้อำนวยการหอดูดาวดังกล่าว อาคารดังกล่าวก่อสร้างแล้วเสร็จในฤดูร้อน ค.ศ. 1676 อาคารดังกล่าวมักถูกเรียกชื่อว่า "เฟลมสตีดเฮาส์" (Flamsteed House)
งานด้านวิทยาศาสตร์ของหอดูดาวดังกล่าวถูกย้ายไปทำที่อื่นในหลายขั้นตอนในครึ่งแรกของคริสต์ศตวรรษที่ 20 และที่หอดูดาวหลวงเกรนิชปัจจุบันรักษาไว้เป็นสถานที่ท่องเที่ยว

อ้างอิงและเชิงอรรถ

แหล่งข้อมูลอื่น

* Online catalogue of the Royal Greenwich Observatory Archives (held at Cambridge University Library) 
*The Royal Greenwich Observatory Legacy Website
เกาะเชจู
เกาะเชจู ( ; ) เป็นเกาะที่ใหญ่ที่สุดในประเทศเกาหลีใต้ กินพื้นที่ ซึ่งเท่ากับร้อยละ 1.83 ของพื้นที่ประเทศทั้งหมด และยังเป็นเกาะที่มีประชากรมากที่สุดของประเทศ ใน ค.ศ. 2020 มีประชากรตามทะเบียนราษฎร์อยู่บนเกาะนี้ประมาณ 670,000 คน เกาะนี้ถือเป็นจังหวัดของตนเอง (จังหวัดปกครองตนเองพิเศษเชจู)

เกาะนี้ตั้งอยู่ในช่องแคบเกาหลี ซึ่งอยู่ทางใต้ของคาบสมุทรเกาหลี และจังหวัดช็อลลาใต้ เกาะนี้ตั้งอยู่ห่างจากจุดที่อยู่ใกล้คาบสมุทรสุด

เกาะนี้ "ก่อกำเนิดจากการปะทุของภูเขาไฟใต้ทะเลประมาณ 2 ล้านปีที่แล้ว" โดยเป็นที่ตั้งของแหล่งมรดกโลกตามธรรมชาติที่มีชื่อว่า เกาะภูเขาไฟเชจูและอุโมงค์ลาวา

ภูมิประเทศ
ภูมิอากาศ
เชจูอยู่ในพื้นที่ภูมิอากาศแบบอบอุ่นชื้น โดยมีสี่ฤดูและอากาศอบอุ่นสบาย อุณหภูมิโดยเฉลี่ย 15 องศาเซลเซียส ตลอดทั้งปีและในฤดูร้อนอุณหภูมิโดยเฉลี่ยคือ 22-26 องศาเซลเซียส

ในเดือนมกราคม ค.ศ. 2016 มีคลื่นความหนาวส่งผลกระทบถึงที่นี่ หิมะและสภาพอากาศที่หนาวเย็นทำให้สายการบิน 1,200 แห่งยกเลิกเที่ยวบินไปเกาะเชจู ทำให้มีผู้โดยสารติดค้างประมาณ 90,300 คน
การแบ่งเขตการปกครอง
{| class="wikitable" style="font-size:90%;" align=center
|-
! แผนที่
! ลำดับที่
! ชื่อ
! ฮันกึน
! ฮันจา
! จำนวนประชากร (2010)
|-
|rowspan=4| 
|----------bgcolor=lightblue
|Colspan=5 align=center|— เมือง —
|----------
|1
|เชจู
| 제주 
| 濟州 
|401,192
|----------
|2
|Seogwipo
| 서귀포 
| 西歸浦 
|130,713
|}

ดูเพิ่ม
* จังหวัดเชจู
* โคดำเชจู
* ม้าเชจู
* ภาษาเชจู
* เกาะเชจูและถ้ำลาวา

อ้างอิง

แหล่งข้อมูลอื่น

* Jeju Volcanic Island and Lava Tubes World Heritage site on Google Arts and Culture
*
เธอแรง หยุดโลก
เธอแรง หยุดโลก ( ) เป็นภาพยนตร์แนวแอ็คชั่น-ทริลเลอร์ กำกับโดย สตีเว่น โซเดอเบิร์ก นำแสดงโดย จีน่า คาราโน่, แอนโทนิโอ แบนเดรัส, ไมเคิล ดักลาส, อีวาน แมคเกรเกอร์, แชนนิง เททัม และ ไมเคิล ฟาสเบนเดอร์

เนื้อเรื่องย่อ

นักแสดงนำ
* จีน่า คาราโน่ รับบทเป็น มัลโลลี เคน
* ไมเคิล ฟาสเบนเดอร์ รับบทเป็น พอล
* อีวาน แมคเกรเกอร์ รับบทเป็น เคนเนธ
* บิล แพกซ์ตัน รับบทเป็น จอห์น เคน
* แชนนิง เททัม รับบทเป็น แอรอน
* แอนโทนิโอ แบนเดรัส รับบทเป็น โรดริโก
* ไมเคิล ดักลาส รับบทเป็น โคเบลนซ์

การพัฒนา
ภาพยนตร์ชุดนี้ได้รับการประกาศครั้งแรกในเดือนมิถุนายน ค.ศ. 2009 โดยใช้ชื่อในตอนแรกคือ น็อคเอาท์ ซึ่งเปลี่ยนเป็น เฮย์ไวร์ ในภายหลัง ก่อนที่จะเริ่มการสร้างในเวลาต่อมา
บทภาพยนตร์ได้เขียนขึ้นสำหรับการถ่ายทำในกรุงดับลินโดยเฉพาะ ซึ่งมีการถ่ายทำภาพยนตร์ส่วนใหญ่ในเกาะไอร์แลนด์ โดยการถ่ายทำเริ่มขึ้นตั้งแต่วันที่ 2 กุมภาพันธ์ ค.ศ. 2010 ถึงวันที่ 25 มีนาคม ค.ศ. 2010 ที่งบประมาณราว 25 ล้านเหรียญ การถ่ายทำนี้ได้สร้างตำแหน่งงานขึ้นกว่าหนึ่งร้อยงานในพื้นที่ที่มีการถ่ายทำ

ภาพแรกของการถ่ายทำได้รับการเปิดเผย ณ วันที่ 26 กุมภาพันธ์ ค.ศ. 2010
การตอบรับ
ภาพยนตร์ชุดนี้ได้รับความเห็นจากนักวิจารณ์ในเชิงบวก ความคิดเห็นจากเว็บไซต์ออนไลน์รอทเทนโตเมโต้ได้รายงานว่า 80 เปอร์เซ็นต์ของนักวิจารณ์ได้ให้การตอบรับในเชิงบวกจาก 152 ความคิดเห็น บทวิจารณ์อย่างเป็นเอกฉันท์จากเว็บไซต์ดังกล่าวระบุว่า เธอแรง หยุดโลก เป็นภาพยนตร์ที่มีความตื่นเต้นเร้าใจแบบฉับไว กับฉากที่ถ่ายทำออกมาได้อย่างลงตัว ที่ทำให้ผู้ชมสามารถเข้าถึงในฉากแอ็คชั่นได้เป็นอย่างดี

อ้างอิง

แหล่งข้อมูลอื่น
* 
* 
*
ทงกัตสึ
ทงกัตสึ ( ) เป็นอาหารญี่ปุ่น ทำจากเนื้อหมูหั่นเป็นแผ่นหนาราวสองเซนติเมตร หมักด้วยเกลือและพริกไทย โรยแป้งบาง ๆ ชุบแป้งผสมไข่และน้ำที่ตีจนเหลวเข้ากัน ชุบเกล็ดขนมปังซึ่งเรียก "ปังโกะ" อีกชั้น แล้วทอดจนสุก รับประทานกับอาหารอื่น เป็นต้นว่าข้าวสวย กะหล่ำใบ หรือซุปมิโซะ

โปรตุเกสเป็นผู้นำเข้าทงกัตสึมายังญี่ปุ่น และเดิมเรียก "คัตสึเร็ตสึ" (カツレツ) และเรียกโดยย่อว่า "คัตสึ" ทั้งนับเป็นอาหารในเหล่า "โยโชกุ" คือ อาหารญี่ปุ่นบรรดาซึ่งดัดแปลงจากอาหารยุโรปในปลายคริสต์ศตวรรษที่ 19 ถึงต้นคริสต์ศตวรรษที่ 20

คัตสึเร็ตสึดั้งเดิมนั้นใช้เนื้อวัวปรุง ส่วนเนื้อหมูที่นิยมกันในปัจจุบันนั้นเริ่มใช้ ณ ร้านอาหารยุโรปแห่งหนึ่งในย่านกินซะ กรุงโตเกียว เมื่อ ค.ศ. 1890